
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg

ПРОТОКОЛ № 19

На 10.09.2024 г., (вторник) от 17:30 часа, в залата на Общински съвет Златоград се проведе извънредно заседание на Общински съвет Златоград, свикано на основание чл. 23, ал. 4, т.2 от ЗМСМА и във връзка с чл. 54, ал.1, т.2, и чл. 55, ал.2, ал.3, от Правилника за организацията и дейността на Общински съвет Златоград, неговите комисии и взаимодействието му с Общинска администрация. В заседанието взеха участие: Александър Илийков, Антон Симеонов, Веселин Иванов, д-р Ерол Чинар, Емилия Кръстева, Жечка Хаджийска, Йорданка Романова, Невена Александрова и Станислав Гюнелиев, 
Госпожа Кръстева: Уважаеми колеги Общински съветници, откривам извънредното заседание на Общински съвет Златоград, с кворум от 9 общински съветници, което е свикано на основание чл. 23, ал. 4, т.2 от ЗМСМА и във връзка с чл. 54, ал.1, т.2, и чл. 55, ал.2, ал.3, от Правилника за организацията и дейността на Общински съвет Златоград, неговите комисии и взаимодействието му с Общинска администрация. Получено е предложение от група общински съветници две трети общински съветници по закон имаме право. Искането е от общинските съветници: Александър Илийков, Антон Симеонов, Величко Сидеров, Веселин Иванов, д-р Ерол Чинар, Емилия Кръстева, Жечка Хаджийска, Йорданка Романова, Невена Александрова и Станислав Гюнелиев, по вх.№ ОС – 967/09.09.2024г., за извънредно заседание за днес от 17.30 часа в залата на Общински съвет Златоград, със следния дневен ред: 

	ДНЕВЕН  РЕД:
	1. Докладна записка от Общински съветници Александър Илийков, Антон Симеонов, Величко Сидеров, Веселин Иванов, д-р Ерол Чинар, Емилия Кръстева, Жечка Хаджийска, Йорданка Романова, Невена Александрова и Станислав Гюнелиев, по вх.№ ОС – 967/09.09.2024г., относно: НЕЗАБАВНО преустановяване на всякакви действия (фактически и правни), вкл. и строително-монтажни работи, свързани с изграждането на обект: Благоустрояване и изграждане на парк в УПИ Х - озеленяване, кв.72 по ПУП на гр. Златоград, на който по одобрената кадастрална карта на град Златоград е отреден Поземлен имот с идентификатор 31111.35.771, публична общинска собственост съгласно акт за общинска собственост № 1582/ 25.10.2018 година.
************************************************

Госпожа Кръстева: Колеги, имате ли мнения, коментари, предложения по предложения Ви дневен ред за извънредното заседание? – Няма. Който е съгласен с така предложения Ви дневен ред за извънредно заседание, с една единствена точка, моля да гласува с вдигане на ръка! 
9 гласували:  9 „за“, 0 „против“ и 0 „въздържал се“ – приема се.

Госпожа Кръстева: По т.1 от дневния ред: Докладна записка от Общински съветници Александър Илийков, Антон Симеонов, Величко Сидеров, Веселин Иванов, д-р Ерол Чинар, Емилия Кръстева, Жечка Хаджийска, Йорданка Романова, Невена Александрова и Станислав Гюнелиев, по вх.№ ОС – 967/09.09.2024г., относно: НЕЗАБАВНО преустановяване на всякакви действия (фактически и правни), вкл. и строително-монтажни работи, свързани с изграждането на обект: Благоустрояване и изграждане на парк в УПИ Х - озеленяване, кв.72 по ПУП на гр. Златоград, на който по одобрената кадастрална карта на град Златоград е отреден Поземлен имот с идентификатор 31111.35.771, публична общинска собственост съгласно акт за общинска собственост № 1582/ 25.10.2018 година.
Госпожа Кръстева: Колеги имате думата по Докладната, Госпожо Романова!
Госпожа Романова: Благодаря Ви, Госпожо Кръстева. Колеги провокирани сме от бездействието на Господин Янчев, относно направата на парк върху намиращия се пазар, имаме десетки взети решения, може и по- малко да бъдат, в които го караме да преустанови всякакви дейности имаме и мораториум върху тази площ, но въпреки това и всички решения, които сме взели до момента, господин Янчев не ги изпълнява, това ни провокира да внесем тази докладна, която ще разгледаме в момента, с решение, което предполагам вие госпожо Кръстева ще прочетете, ако искате колеги и аз мога да го прочета, но нека Вие.
Госпожа Кръстева: Като вносители предполагам всички сте запознати, Докладната записка е изпратена на абсолютно всички съветници,  ще я прочетем. Колеги други мнения? Да притеснително е, че въпреки взети решения, които са в полза на Общински съвет, включително с произнасяне на ВАС, те са задължителни за изпълнение от администрацията. Въпреки това се наблюдават действия, които са в разрез с тези наши решения. Провокирани от това са докланата записка и искането за извънредно заседание. Ще Ви прочета проекта на решение от Докладната записка: 
На основание чл.21, ал.1, т.8 и т.23, във връзка с чл.20, ал.1 от ЗМСМА, чл.8, ал.2 от ЗОС и чл.3, ал.1 от Наредба № 2 за реда за придобиване, управление и разпореждане с общинско имущество на територията на община Златоград, докладна записка от общински съветници Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев, с вх.№ ОС - 967/09.09.2024г. и  във връзка с влязло в сила Решение № И 51, взето с Протокол № 8 от 24.01.2024г. на Общински съвет - Златоград за налагане на мораториум за срок от 3 години за благоустрояване и изграждане на парк в УПИ Х - озеленяване, кв.72 по ПУП на гр. Златоград, на който по одобрената кадастрална карта на град Златоград е отреден Поземлен имот с идентификатор 31111.35.771, публична общинска собственост съгласно акт за общинска собственост № 1582/ 25.10.2018 година, потвърдено с Определение № 409/21.03.2024г. по адм.д.№ 50/2024г. по описа на Административен съд-гр.Смолян и Определение № 5847/14.05.2024г., постановено по адм. дело № 4449/2024г. по описа на ВАС, ІV отд., както и други решения на Общински съвет - Златоград, касаещи същия обект и продължаващите в нарушение на решенията на Общински съвет - Златоград строително-монтажни работи за изграждане на обекта, Общински съвет Златоград
РЕШИ:

1. Задължава Кмета на Община Златоград НЕЗАБАВНО да преустанови всякакви действия (фактически и правни), вкл. и строително-монтажни работи, свързани с изграждането на обект: Благоустрояване и изграждане на парк в УПИ Х - озеленяване, кв.72 по ПУП на гр. Златоград, на който по одобрената кадастрална карта на град Златоград е отреден Поземлен имот с идентификатор 31111.35.771, публична общинска собственост съгласно акт за общинска собственост № 1582/ 25.10.2018 година.
2. При неизпълнение на настоящото решение Председателят на Общински съвет - Златоград да сезира органите на прокуратурата за предприемане на действия за търсене на наказателна отговорност от виновните лица.

           3. На основание чл.60, ал.1 от АПК допуска предварително изпълнение на решението по т.1, поради следните мотиви: Съгласно чл.18, ал.1 и чл.20, ал.1 от ЗМСМА Общинският съвет е висшия орган на местно самоуправление, който определя политиката за изграждане и развитие на общината във връзка с осъществяването на дейностите по чл.17, както и на други дейности, определени със закон. Следователно изпълнението на неговите решения има съществено значение за насоките на развитие на съответната община. В конкретния случай предварарителното изпълнение се допуска за защита на особено важни обществени интереси, свързани с изпълнение настоящото и предходните решения на Общински съвет – Златоград (част от тях потвърдени по съдебен ред), касаещи наложения мораториум за изпълнение на определено мероприятие.
Уточнение от Кръстева: „Колеги тук има една техническа грешка в докладната изписано е „обосебон“, а трябва да е „особено“. Изчитам го правилно „особено важни обществени интереси“
	Защитата на обществения интерес се налага именно поради продължаващите незаконосъобразни действия на общинската администрация за реализиране  на това мероприятие, поради което без допускане на предварително изпълнение съществува опасност да бъде осуетено или сериозно затруднено изпълнението на акта. 
От друга страна, от закъснението на изпълнението на настоящото решение може да последва значителна или трудно поправима вреда, тъй като в имота се извършват строително-монтажни дейности, свързани с премахване на съществуващи търговски обекти и изграждане на нова инфраструктура, чрез които се променя трайно фактическото състояние на имота.


Госпожа Кръстева: Колеги това е проекта на решение давам ви думата ако имате мнения, предложения. Ако нямате казвам, че има малка техническа грешка „За защита на особено важни обществени интереси“
Господин Илийков: Във втората точка първото изречение в докладната е допусната техническа грешка трябва да е „да сезира“ а не „за сезира“.
Госпожа Кръстева: Аз го прочетох да сезира органите на прокуратурата, колеги относно проекта на решение? Ако нямате предложения, Преминаваме в режим на поименно гласуване:	
В режим на поименно гласуване по т.1 от дневния ред: 
	
№
	
Име, презиме и фамилия
	Гласуване:

	
	
	“за” 
	“против”
	“въздържал се”

	1
	Александър Фердов Илийков
	· 
	
	

	2
	Антон Славчев Симеонов
	· 
	
	

	3
	Асен Райчев Хасапчиев
	
	
	

	4
	Борислав Филипов Хаджиев
	
	
	

	5
	Величко Асенов Сидеров
	
	
	

	6
	Веселин Николаев Иванов
	· 
	
	

	7
	Емил Минков Хумчев
	
	
	

	8
	Емилия Младенова Кръстева
	· 
	
	

	9
	Д-р Ерол Реджеб Чинар
	· 
	
	

	10
	Жечка Емилова Хаджийска-Партаджиева
	· 
	
	

	11
	Искрен Асенов Караметулов
	
	
	

	12
	Йорданка Емануилова Романова
	· 
	
	

	13
	Милко Александров Караджов
	
	
	

	14
	Невена Христова Николова-Александрова
	· 
	
	

	15
	Светлозар Веселинов Пехливанов
	
	
	

	16
	Станимир Митков Чаушев
	
	
	

	17
	Станислав Стефанов Гюнелиев
	· 
	
	

	общ брой гласували: 9
	9
	0
	0



Общ брой гласували – 9 от тях: “за” – 9, “против” – 0, “въздържал се” – 0. На база проведеното поименно гласуване, Общински съвет прие предложения проект на решение.

Р Е Ш Е Н И Е   №  И  229
Общински съвет – Златоград, на основание чл.21, ал.1, т.8 и т.23, във връзка с чл.20, ал.1 от ЗМСМА, чл.8, ал.2 от ЗОС и чл.3, ал.1 от Наредба № 2 за реда за придобиване, управление и разпореждане с общинско имущество на територията на община Златоград, докладна записка от общински съветници Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев, с вх.№ ОС-967/09.09.2024г. и във връзка с влязло в сила Решение № И 51, взето с Протокол № 8 от 24.01.2024г. на Общински съвет - Златоград за налагане на мораториум за срок от 3 години за благоустрояване и изграждане на парк в УПИ Х - озеленяване, кв.72 по ПУП на гр. Златоград, на който по одобрената кадастрална карта на град Златоград е отреден Поземлен имот с идентификатор 31111.35.771, публична общинска собственост съгласно акт за общинска собственост № 1582/ 25.10.2018 година, потвърдено с Определение № 409/21.03.2024г. по адм.д.№ 50/2024г. по описа на Административен съд-гр.Смолян и Определение № 5847/14.05.2024г., постановено по адм. дело № 4449/2024г. по описа на ВАС, ІV отд., както и други решения на Общински съвет - Златоград, касаещи същия обект и продължаващите в нарушение на решенията на Общински съвет - Златоград строително-монтажни работи за изграждане на обекта, Общински съвет Златоград

Р Е Ш И:
1. Задължава Кмета на Община Златоград НЕЗАБАВНО да преустанови всякакви действия (фактически и правни), вкл. и строително-монтажни работи, свързани с изграждането на обект: Благоустрояване и изграждане на парк в УПИ Х - озеленяване, кв.72 по ПУП на гр. Златоград, на който по одобрената кадастрална карта на град Златоград е отреден Поземлен имот с идентификатор 31111.35.771, публична общинска собственост съгласно акт за общинска собственост № 1582/ 25.10.2018 година.
2. При неизпълнение на настоящото решение Председателят на Общински съвет - Златоград да сезира органите на прокуратурата за предприемане на действия за търсене на наказателна отговорност от виновните лица.
3. На основание чл.60, ал.1 от АПК допуска предварително изпълнение на решението по т.1, поради следните мотиви: Съгласно чл.18, ал.1 и чл.20, ал.1 от ЗМСМА Общинският съвет е висшия орган на местно самоуправление, който определя политиката за изграждане и развитие на общината във връзка с осъществяването на дейностите по чл.17, както и на други дейности, определени със закон. Следователно изпълнението на неговите решения има съществено значение за насоките на развитие на съответната община. В конкретния случай предварарителното изпълнение се допуска за защита на особено важни обществени интереси, свързани с изпълнение настоящото и предходните решения на Общински съвет – Златоград (част от тях потвърдени по съдебен ред), касаещи наложения мораториум за изпълнение на определено мероприятие.
	Защитата на обществения интерес се налага именно поради продължаващите незаконосъобразни действия на общинската администрация за реализиране на това мероприятие, поради което без допускане на предварително изпълнение съществува опасност да бъде осуетено или сериозно затруднено изпълнението на акта. 
От друга страна, от закъснението на изпълнението на настоящото решение може да последва значителна или трудно поправима вреда, тъй като в имота се извършват строително-монтажни дейности, свързани с премахване на съществуващи търговски обекти и изграждане на нова инфраструктура, чрез които се променя трайно фактическото състояние на имота.
Поради изчерпване на дневния ред, госпожа Кръстева закри извънредното заседание.
ЕМИЛИЯ КРЪСТЕВА   
Председател на 
Общински съвет Златоград


Изготвил протокола:  
Бистра Михайлова  

